CELEX: 62009TN0152
Language: bg
Date: 2009-04-11 00:00:00
Title: Дело T-152/09: Жалба, подадена на 11 април 2009 г. — Rintisch/СХВП — Valfeuri Pates Alimentaires (PROTIACTIVE)

4.7.2009   
            
            
               BG
            
            
               Официален вестник на Европейския съюз
            
            
               C 153/42
            
         Жалба, подадена на 11 април 2009 г. — Rintisch/СХВП — Valfeuri Pates Alimentaires (PROTIACTIVE)
   (Дело T-152/09)
   2009/C 153/82
   Език на жалбата: английски
   
      Страни
   
   
      Жалбоподател: Bernhard Rintisch (Bottrop, Германия) (представител: A. Dreyer, lawyer)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Valfeuri Pates Alimentaires SA (Wittenheim, Франция)
   
      Искания на жалбоподателя
   
   
               —
            
            
               Да се отмени решението на четвърти апелативен състав на Службата за хармонизация във вътрешния пазар (марки и дизайни) от 3 февруари 2009 г. по преписка R 1661/2007-4,
            
         
               —
            
            
               да се осъди СХВП да заплати съдебните разноски.
            
         
      Правни основания и основни доводи
   
   
      Заявител на марката на Общността: Другата страна в производството пред апелативния състав
   
      Марка на Общността, предмет на спора: Словна марка „PROTIACTIVE“ за стоки от класове 5, 29 и 30 — заявка № 4 843 348
   
      Притежател на марката или знака, на която/който е направено позоваване в процедурата по възражението: Жалбоподателят
   
      Марка или знак, на която/който е направено позоваване в подкрепа на възражението: Словна марка „PROTI“ за стоки от класове 29 и 32, регистрирана в Германия; фигуративна марка „PROTIPOWER“ за стоки от класове 5, 29 и 32, регистрирана в Германия; словна марка „PROTIPLUS“ за стоки от класове 5, 29 и 32, регистрирана в Германия; търговско наименование „PROTITOP“за стоки от класове 5, 29, 30 и 32, регистрирано като марка в Германия; словна марка „PROTI“ за стоки от класове 5 и 29, регистрирана като марка на Общността
   
      Решение на отдела по споровете: Отхвърля възражението
   
      Решение на апелативния състав: Отхвърля жалбата
   
      Изложени правни основания: Нарушение на член 8, параграф 1, буква б) от Регламент № 40/94 на Съвета (1) (понастоящем член 8, параграф 1, буква б) от Регламент № 207/2009 на Съвета), тъй като апелативният състав не е преценил възражението по същество; нарушение на член 74, параграф 2 от Регламент № 40/94 на Съвета (понастоящем член 76, параграф 2 от Регламент № 207/2009 на Съвета), тъй като апелативният състав не е упражнил правото си на преценка или най-малкото не е посочил как е упражнил правото си на преценка; злоупотреба с власт, тъй като апелативният състав е допуснал грешка, като не е взел предвид документи и доказателства, представени от жалбоподателя.
   
      (1)  Заменен с Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, стр. 1).